15 SEPTEMBER – Afrikanergeskiedenis
1879 – Anglo-Zoeloe-oorlog: Cetshwayo krygsgevangene
Die Zoeloekoning Cetshwayo kaMpande word as krygsgevangene na Kaapstad gestuur waar hy in die Kasteel die Goeie Hoop gevange gehou word.
1892 – Spoorlyn voltooi
Die eerste trein van Kaapstad via Bloemfontein kom in Johannesburg aan ná 'n reis van 2 dae, 14 uur en 43 minute.
1899 – Die eerste uitgawe van De Hervormer verskyn met ds. MJ Godefroy as die redakteur
1910 – Eerste Suid-Afrikaanse Volksraadsverkiesing
Die Unie van Suid-Afrika het drie en 'n halwe maand bestaan voordat die eerste Volksraadverkiesing op 15 September 1910 gehou is. Ondanks die Premier, genl. Louis Botha, se beleid van konsolidasie, het Engelsman en Afrikaner die verkiesing met wedersydse wantroue tegemoetgegaan. Terwyl die ultra-Engelse hulle binne die Unionisteparty kon uitleef en die breër lae van albei taalgroepe 'n tuiste in die Suid-Afrikaanse Arbeidersparty kon vind, was daar nog geen sentrale party vir die Afrikaners nie. Die Afrikanerpartye van die verskillende provinsies het egter saamgewerk. Na die verkiesing het hulle saamgesmelt en die Suid-Afrikaanse Nasionale Party gevorm. By die formele stigtingsvergadering in November 1911 is die naam egter gewysig tot Suid-Afrikaanse Party. Die uitslag van die verkiesing was: Suid-Afrikaanse Nasionale Party 67, Unioniste 39, Onafhanklikes 11, Arbeiders 4. 'n Toonbeeld van die skerpheid van hierdie eerste verkiesing is daarin te vind dat die verloopte genl. Botha deur sir Percy Fitzpatrick in Pretoria-Oos verslaan is. Hy het egter Premier gebly, want die setel Losberg is aan hom afgestaan, waar hy op 13 Oktober 1910 in 'n tussenverkiesing verkies is.
1917 – Nasionale Pers koop Het Volksblad
1892 – Helena Lochner, skrywer († 15 Julie 1951)
1895 – Jan Reinder Leonard van Bruggen, skrywer († 9 Mei 1948)
1914 – Jacobus Herculaas (Koos) de la Rey, Boeregeneraal gedurende die Anglo-Boereoorlog en ZAR-politikus (* 22 Oktober 1847)
2010 – Bettie Cilliers-Barnard, kunsskilder (* 18 November 1914)
Bettie Cilliers-Barnard was 'n gevierde skilder en grafiese kunstenaar. Sy is tot haar dood as die doyenne van plaaslike kunstenaars beskou. Buiten in haar geboorteland het sy ook in Parys, Switserland, die VSA en die Verenigde Koninkryk gestudeer. Sy het haar as 'n figuratiewe kunstenaar met die sirkelmotief en simboliek as kenmerke van haar werk onderskei.